**SVEUČILIŠTE J. J. STROSSMAYERA U OSIJEKU**

**STUDENTSKI CENTAR OSIJEK, Istarska 5**

Na temelju Pravilnika o uvjetima i načinu ostvarivanja prava redovitih studenata na subvencionirano stanovanje (NN 68/2023), Upravno vijeće Studentskog centra u Osijeku dana 05.07.2023. godine raspisuje

**NATJEČAJ**

**ZA OSTVARIVANJE PRAVA STUDENATA NA SMJEŠTAJ**

**U STUDENTSKIM DOMOVIMA U OSIJEKU:**

**Studentski dom Kralja Petra Svačića 1c (istočni i zapadni paviljon)**

**Studentski dom Kralja Petra Svačića 1c (novi paviljon)**

**Studentski dom IGK, I. G. Kovačića 4**

1. **OPĆI UVJETI**

Pravo na subvencionirano stanovanje imaju studenti u redovitom statusu koji su hrvatski državljani, državljani države članice Europske unije, Europskoga gospodarskog prostora i Švicarske Konfederacije te osobe u skladu sa Zakonom o međunarodnoj i privremenoj zaštiti, koji su upisani na visoka učilišta u Republici Hrvatskoj na sveučilišne prijediplomske studije, sveučilišne diplomske studije, sveučilišne integrirane prijediplomske i diplomske studije, stručne kratke studije, stručne prijediplomske studije i stručne diplomske studije, studenti s invaliditetom upisani na doktorske studije te studenti prema posebnim odlukama Ministarstva znanosti i obrazovanja pod uvjetima određenim Pravilnikom o uvjetima i načinu ostvarivanja prava redovitih studenata na subvencionirano stanovanje, dalje u tekstu: Pravilnik).

Pravo na subvencionirano stanovanje nemaju izvanredni studenti niti redoviti studenti kojima je mjesto prebivališta u Osijeku.

1. **NAPUTAK ZA PRISTUP NATJEČAJU**

Prijave se podnose **preporučenom poštom** od 05.07.2023. do 26.07.2023. godine na adresu: STUDENTSKI DOM IGK, Ivana Gorana Kovačića 4, 31000 Osijek.

**Posljednji dan za slanje prijave je 26.07.2023**.

Obvezni dio prijave su Obrazac A (ispisana web prijava) i Obrazac B, koji se nalaze na web stranici Studentskog centra u Osijeku.

**Troškovi obrade** natječaja za smještaj iznose 6,00 EUR. Uz prijavu treba obavezno priložiti i dokaz o uplati (potvrdu o uplati/kopiju uplatnice) s podatcima: primatelj – Studentski centar u Osijeku, broj računa primatelja (IBAN): HR0623400091100179650, model HR00, poziv na broj primatelja - upisati OIB studenta uplatitelja, opis plaćanja - troškovi obrade natječaja.

Studenti koji prvi put upisuju prvu godinu studija (brucoši) **ne moraju u trenutku prijave biti upisani na studij**. Ukoliko ostvare pravo na dom, dužni su prilikom useljenja donijeti potvrdu o upisu ili u suprotnom gube pravo na smještaj.

Molbe s nepotpunom dokumentacijom neće biti razmatrane. Dokumentacija se ne vraća. Prijave pristigle nakon roka neće biti razmatrane.

1. **DOKUMENTACIJA POTREBNA ZA PRIJAVU NA NATJEČAJ:**

• web prijava (obrazac **A**) i odgovarajući obrazac **B**

Popunjen obrazac prijave (obrazac A) uz odgovarajući obrazac B, zajedno s traženom dokumentacijom, studenti trebaju **poslati preporučenom poštom.**

Student je dužan popuniti **online prijavu (obrazac A)** na web stranici [Studentskog](http://www.stucos.unios.hr) centra u Osijeku. Bez popunjene web prijave student ne može pristupiti natječaju. Studenti su u prijavi (obrascu A) dužni navesti OIB-e članova obitelji. Studenti čiji članovi obitelji nemaju OIBdužni su u sklopu prijave na natječaj dostaviti vlastoručno potpisanu i ovjerenu izjavu s popisom članova obitelji koji nemaju OIB.

Prilikom online prijave (popunjavanja obrasca A) studenti daju suglasnost na pristup sustavu EDIP Porezne uprave i sustavu e-Matica.

Suglasnost studenta da se preuzmu podaci o njegovim prihodima i prihodima članova njegove obitelji iz sustava EDIP Porezne uprave u sklopu online prijave preduvjet je za ostvarivanje izravnog prava na subvencionirano stanovanje vezanoga za prosječne mjesečne prihode obitelji. Svi studenti (iz RH, kao i svi ostali) koji žele ostvariti pravo/dodatne bodove temeljem visine mjesečnih prihoda zajedničke obitelji trebaju dati **suglasnost na preuzimanje podataka iz sustava EDIP (Porezna uprava**). Suglasnost se daje na način, da se za svakog člana obitelji, uključujući maloljetnu braću i sestre, upiše OIB i obavezno pošalje potpisana Izjava o zajedničkom kućanstvu na kojoj će biti ispisana suglasnost. **Izjava o zajedničkom kućanstvu će biti ispisana kao druga stranica obrasca, nakon dovršetka prijave.**

**Za članove kućanstva bez OIB-a, student treba dostaviti Izjavu o članovima kućanstva bez OIB-a koja je sastavni dio natječajne dokumentacije.**

Zajedničko kućanstvo je svaka zajednica osoba, bez obzira na srodstvo, koje zajedno stanuju, zajedno privređuju i troše ostvarene prihode te zajedno koriste pokretnine i nekretnine za podmirenje osnovnih životnih potreba. Članom kućanstva smatra se i dijete koje se nalazi na školovanju do završetka redovitog školovanja, a najkasnije do navršene 26. godine života. Uzdržavatelj studenta smatra se članom njegova kućanstva i kada ne žive na istom prebivalištu ako je student u sustavu redovitog obrazovanja, a najdulje do navršene 26. godine života djeteta (osim u slučajevima kada se raskid obiteljskih odnosa može dokazati rješenjem nadležnih tijela).

* Studenti koji nemaju prebivalište u RH, **osim označavanja suglasnosti prilikom online prijave**,trebaju podnijeti **i potvrdu nadležne Porezne uprave** o visini dohotka za 2022. godinu za sve članove zajedničke obitelji
* Studenti koji nemaju prebivalište u RH trebaju podnijeti **potvrdu o visini ukupno isplaćene obiteljske mirovine** od nadležne ustanove za mirovinsko osiguranje za 2022. g. za članove zajedničke obitelji koji su u mirovini

Za ostvarivanje dodatnih bodova temeljem redovitog školovanja brata ili sestre predškolske ili školske dobi ili redovnog studija, potrebne su **potvrde o školovanju** za svakog brata ili sestru. Za učenike osnovnih i srednjih škola u RH dovoljno je prilikom web prijave dati **suglasnost za preuzimanje podataka iz e-Matice**. Za učenike koji ove godine upisuju 1. razred srednje škole potrebno je poslati upisnicu (potvrdu o stečenom pravu upisa s https://srednje.e-upisi.hr), a za braću i sestre studente potvrdu o redovitom školovanju.

**Student koji ne da suglasnost na pristup navedenim sustavima, a ne dostavi potvrde nadležne Porezne uprave o visini dohotka za 2022. godinu za sve članove zajedničke obitelji, odnosno potvrde o redovitom školovanju braće i sestara, ne može ostvariti pravo/dodatne bodove po osnovama prosječnih mjesečnih prihoda obitelji, odnosno redovitosti školovanja braće i sestara u osnovnoj i srednjoj školi.**

Obrasce B1 – B4 (ovisno o studiju i godini studija) student je dužan isprintati i popuniti. Obrasci moraju biti potpisani od strane studentai odgovorne osobe učilišta ili srednje škole te **ovjereni pečatom**. Studentima koji prvi put upisuju prvu godinu (brucoši), a kojima srednja škola nije u mogućnosti ovjeriti obrazac B1, moraju poslati **ovjerene kopije svjedodžbi** **svih razreda** srednje škole.

• **Privola za prikupljanje i obradu osobnih podataka** je uvjet za prijavu na natječaj, a daje se prilikom web prijave označavanjem polja privole kvačicom.

• **Izjava o prihvaćanju uvjeta natječaja i uvjeta smještaja u studentskim domovima** je uvjet za prijavu na natječaj, te je sastavni dio natječajne dokumentacije. Njome studenti daju suglasnost na sve uvjete natječaja i smještaja u studentskim domovima, prikupljanje i obradu njihovih osobnih podataka te suglasnost za objavu osobnih podataka na rang-listi. Izjava o prihvaćanju uvjeta natječaja i uvjeta smještaja u studentskim domovima

• Dokumentacija koja nije izdana u Republici Hrvatskoj mora biti priznata kao inozemna kvalifikacija od nadležnih Agencija (svjedodžbe srednjih škola, diplome i prijepisi ocjena sa fakulteta). Priznavanje inozemne kvalifikacije obavlja Agencija za strukovno obrazovanje-ASO, Agencija za odgoj i obrazovanje AZOO, te Agencija za znanost i visoko obrazovanje AZVO.

• Studenti do navršenih 26 godina života koji se prijavljuju na prebivalištu bez članova zajedničke obitelji dužni su dostaviti OIB i **presliku osobne iskaznice oba roditelja**.

• S**tudenti koji su imali ukupni postotak riješenosti na višoj razini državne mature od 80% i viš**e (za obvezne predmete) trebaju dati suglasnost za preuzimanje podataka iz e-Matice.

• **Kopija važeće osobne iskaznice.**

• **Domovnica** kao dokaz hrvatskog državljanstva (važi za studente iz Bosne i Hercegovine i drugih država koje nisu članice EU).

• Studenti koji su **državljani države članice Europske unije, Europskoga gospodarskog prostora i Švicarske Konfederacije** te osobe u skladu sa **Zakonom o međunarodnoj i privremenoj zaštiti** trebaju dostaviti kopiju osobne iskaznice ili putovnice izdane od strane matične države studenta za studenta državljana države članice Europske unije, Europskoga gospodarskog prostora i Švicarske Konfederacije ili boravišnom iskaznicom koju izdaje Ministarstvo unutarnjih poslova Republike Hrvatske.

• Osobe sukladno **Zakonu o međunarodnoj i privremenoj zaštiti** trebaju poslati potvrdu o statusu osobe s pravom na azil ili korisnika supsidijarne zaštite u skladu s propisima koji reguliraju prava osoba pod međunarodnom i privremenom zaštitom koju izdaje Ministarstvo unutarnjih poslova.

• Studenti **sportaši** od I. do IV. kategorije trebaju priložiti rješenje o kategorizaciji sportaša koje izdaje Hrvatski olimpijski odbor ili Hrvatski paraolimpijski odbor ili Hrvatski sportskog saveza gluhih.

1. **UVJETI ZA OSTVARENJE IZRAVNOG PRAVA NA SUBVENCIONIRANO STANOVANJE**

**A) Na temelju kriterija izvrsnosti**

Izravno pravo na subvencionirano stanovanje prema kriteriju izvrsnosti od točke 1. do točke 6. ostvaruju studenti kojima mjesečni prihodi obitelji u prethodnoj kalendarskoj godini (2022. godina) ne prelaze po članu obitelji iznos od 100% proračunske osnovice (441,44 EUR) te koji ispunjavaju jedan od sljedećih uvjeta:

1. Studenti koji će **prvi put upisati prvu godinu** sveučilišnog prijediplomskog studija, stručnog kratkog studija, stručnog prijediplomskog studija ili sveučilišnog integriranog prijediplomskog i diplomskog studija, a koji imaju opći uspjeh 5,0 tijekom svih razreda srednjoškolskog obrazovanja, dužni su predati sljedeće dokumente:

- obrazac A (web prijava) i obrazac B1 (prijava/obrazac se odnosi i na druge studente brucoše koji ne dobivaju dom izravno, a natječu se za navedene godine studija)

- kopiju osobne iskaznice

- prilikom web prijave dati suglasnost da se preuzmu podaci o prihodima studenta i članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2022. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2022. g. (samo za članove zajedničke obitelji koji su u mirovini).

Studenti koji prvi put upisuju prvu godinu studija ne moraju u trenutku prijave biti upisani na studij.

Studentima koji prvi put upisuju prvu godinu, a kojima srednja škola nije u mogućnosti ovjeriti obrazac B1, moraju poslati ovjerene kopije svjedodžbi svih razreda srednje škole.

2. Studenti **prvi put upisani u prvu godinu** sveučilišnog prijediplomskog studija, stručnog kratkog studija, stručnog prijediplomskog studija, sveučilišnog integriranog prijediplomskog i diplomskog studija, koji imaju prosjek ocjena na studiju najmanje 4,5 uz najmanje stečenih 55 ECTS bodova u tekućoj akademskoj godini, a zaključno do dana prijave na natječaj, dužni su predati sljedeće dokumente:

- Obrazac A (web prijava) i obrazac B2 (prijava/obrazac se odnosi i na studente koji ne dobivaju dom izravno, a natječu se za navedene godine studija)

- kopiju osobne iskaznice

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2022. godinu

 - potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2022. g. (samo za članove zajedničke obitelji koji su u mirovini).

3. Studenti **viših godina** sveučilišnog prijediplomskog studija, stručnog kratkog studija, stručnog prijediplomskog studija, sveučilišnog integriranog prijediplomskog i diplomskog studija, koji imaju prosjek ocjena na studiju najmanje 4,5 uz najmanje stečenih 55 ECTS bodova u tekućoj akademskoj godini, a zaključno do dana prijave na natječaj, te prosječno 55 i više ECTS bodova u prethodnim godinama studiranja, dužni su predati sljedeće dokumente:

 - Obrazac A (web prijava) i obrazac B2 (prijava/obrazac se odnosi i na studente koji ne dobivaju dom izravno, a natječu se za navedene godine studija)

- kopiju osobne iskaznice

 - prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2022. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2022. g. (samo za članove zajedničke obitelji koji su u mirovini).

4. Studenti koji **prvi put upisuju prvu godinu sveučilišnog diplomskog studija ili stručnog diplomskog studija**, a koji imaju prosjek ocjena na prethodnoj razini studija (sveučilišnom prijediplomskom ili stručnom prijediplomskome studiju) najmanje 4,5 te prosječno 55 i više ECTS bodova na prethodnoj razini studija, dužni su predati sljedeće dokumente:

- Obrazac A (web prijava) i obrazac B2 (prijava/obrazac se odnosi i na studente koji ne dobivaju dom izravno, a natječu se za navedene godine studija)

- kopiju osobne iskaznice

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2022. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2022. g. (samo za članove zajedničke obitelji koji su u mirovini).

5. Studenti **prve godine sveučilišnog diplomskog studija i stručnog diplomskog studija** koji imaju prosjek ocjena na prethodno završenoj razini studija (sveučilišnom prijediplomskom ili stručnom prijediplomskom studiju) te na prvoj godini sveučilišnog diplomskog studija ili stručnog diplomskog studija najmanje 4,5 uz najmanje stečenih 55 ECTS bodova u tekućoj akademskoj godini, a zaključno do dana prijave na natječaj te prosječno 55 i više ECTS bodova u prethodnim godinama studiranja, dužni su predati sljedeće dokumente:

- Obrazac A(web prijava) i obrazac B3 (prijava/obrazac se odnosi i na studente koji ne dobivaju dom izravno, a natječu se za navedene godine studija)

- kopiju osobne iskaznice

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2022. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2022. g. (samo za članove zajedničke obitelji koji su u mirovini).

6. Iznimno, studenti **prve godine** sveučilišnog diplomskog studija i stručnog diplomskog studija **koji se izvodi u neparnom broju semestar**a i koji imaju prosjek ocjena na prethodno završenoj razini studija (sveučilišni prijediplomski ili stručni prijediplomski studij) te **u ljetnome semestru** najmanje 4,5 uz najmanje stečenih 27 ECTS bodova u tekućoj akademskoj godini, a zaključno do dana prijave na natječaj te prosječno 55 i više ECTS bodova u prethodnim godinama studiranja, dužni su predati sljedeće dokumente:

- Obrazac A (web prijava) i obrazac B4 (prijava/obrazac se odnosi i na studente koji ne dobivaju dom izravno, a natječu se za navedene godine studija)

- kopiju osobne iskaznice

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2022. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2022. g. (za članove zajedničke obitelji koji su u mirovini).

**B)** **Na temelju ostalih kriterija**

1. Studenti, djeca smrtno stradaloga hrvatskog branitelja iz Domovinskoga rata i pripadnika Hrvatskog vijeća obrane, djeca nestalog hrvatskog branitelja iz Domovinskog rata i pripadnika HVO-a i studenti djeca HRVI iz Domovinskoga rata i pripadnika HVO-a kojem je priznat status ratnog vojnog invalida po pravomoćnom rješenju nadležnog tijela Bosne i Hercegovine, čiji mjesečni prihodi u prethodnoj kalendarskoj godini ne prelaze po članu kućanstva iznos od 60 % proračunske osnovice i koji ispunjavaju jedan od sljedećih uvjeta:

* imaju prosječno 55 i više ECTS bodova u prethodnim godinama studiranja
* prvi put upisuju prvu godinu studija, a u srednjoj školi su imali prosjek 4.0 i više (brucoši)
* su u tekućoj akademskoj godini prvi put upisali prvu godinu prve razine studija i do dana prijave na natječaj stekli 30 i više ECTS bodova.

Dužni su predati sljedeće dokumente:

- obrazac A (web prijava) i obrazac B (vidjeti vrstu studija na obrascu)

- rješenje ili potvrdu o priznatom statusu nadležnoga upravnog tijela županije ili Grada Zagreba, odnosno za pripadnike HVO-a rješenje Federalnog ministarstva za pitanja branitelja i invalida Domovinskog rata

- kopiju osobne iskaznice / potvrdu o prebivalištu izdanu od nadležnog tijela BiH (za studente djecu pripadnika HVO)

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave.

Studenti koji nemaju prebivalište u RH trebaju dostaviti i:

- potvrdu nadležne Porezne uprave o visini dohotka za 2022. g. za sve članove obitelji

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2022. g. (za one članove obitelji koji su u mirovini)

2. Studenti, djeca poginulih, umrlih i nestalih pod okolnostima iz članka 6., 7. i 8. *Zakona o zaštiti vojnih i civilnih invalida rata*, studenti koji su civilni invalidi rata čije je oštećenje organizma nastalo pod okolnostima iz članka 8. navedenoga zakona te studenti, djeca mirnodopskih vojnih i civilnih invalida rata I. skupine sa 100% oštećenjem organizma, čiji mjesečni prihodi u prethodnoj kalendarskoj godini ne prelaze po članu kućanstva iznos od 60 % proračunske osnovice i koji ispunjavaju jedan od sljedećih uvjeta:

* imaju prosječno 55 i više ECTS bodova u prethodnim godinama studiranja
* prvi put upisuju prvu godinu studija, a u srednjoj školi su imali prosjek 4.0 i više (brucoši)
* su u tekućoj akademskoj godini prvi put upisali prvu godinu prve razine studija i do dana prijave na natječaj stekli 30 i više ECTS bodova.

Dužni su predati sljedeće dokumente:

- obrazac A (web prijava) i obrazac B(vidjeti vrstu studija na obrascu)

- kopiju osobne iskaznice / potvrdu o prebivalištu za studente iz BiH

- rješenje ili potvrdu o priznatom statusu nadležnoga upravnog tijela županije, odnosno Grada Zagreba

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave o visini dohotka za 2022. g. za sve članove obitelji

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2022.g. (za one članove obitelji koji su u mirovini)

3. Studenti, djeca civilnih invalida iz Domovinskoga rata I. skupine sa 100 %-tnim oštećenjem organizma i studenti koji su djeca poginulih, umrlih ili nestalih u Domovinskome ratu i civilni invalidi iz Domovinskoga rata koji:

* imaju prosječno 55 i više ECTS bodova u prethodnim godinama studiranja
* prvi put upisuju prvu godinu studija, a u srednjoj školi su imali prosjek 4.0 i više (brucoši)
* su u tekućoj akademskoj godini prvi put upisali prvu godinu prve razine studija i do dana prijave na natječaj stekli 30 i više ECTS bodova.

Dužni su predati sljedeće dokumente:

- obrazac A (web prijavu) i obrazac B (vidjeti vrstu studija na obrascu)

- kopiju osobne iskaznice

- rješenje ili potvrdu o priznatom statusu nadležnoga upravnog tijela županije, odnosno Grada Zagreba

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave o visini dohotka za 2022. g. za sve članove obitelji

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2022. g. (za one članove obitelji koji su u mirovini)

4. Studenti koji primaju potporu za obrazovanje prema *propisima o hrvatskim braniteljima* iz Domovinskoga rata i članova njihovih obitelji, uz uvjet da:

– imaju prosječno 55 i više ECTS bodova u prethodnim godinama studiranja

– prvi put upisuju prvu godinu studija, a u srednjoj školi su imali prosjek 4,0 i više ili

– su u tekućoj akademskoj godini prvi put upisali prvu godinu prve razine studija i do dana prijave na natječaj stekli 30 i više ECTS bodova.

Dužni su predati sljedeće dokumente:

- Obrazac A (web prijava) i obrazac B(vidjeti vrstu studija na obrascu)

- potvrdu o primanju potpore za obrazovanje koju izdaje Zaklada hrvatskih branitelja iz Domovinskog rata i članova njihovih obitelji

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave o visini dohotka za 2022. g. za sve članove obitelji

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2022. g. (za sve članove obitelji koji su u mirovini)

- kopiju osobne iskaznice

**C) Na temelju jednog od sljedećih uvjeta**

1. Studenti kojima su oba roditelja umrla, nestala ili nepoznata

Dužni su priložiti sljedeće dokumente:

- obrazac A (web prijavu) i obrazac B (vidjeti vrstu studija na obrascu)

- kopiju osobne iskaznice

- za umrlog roditelja - smrtni list ili za roditelje državljane RH za koje u prijavnom obrascu upisan OIB se podaci preuzimaju iz Državne matice

- za nepoznatog roditelja - izvod iz matične knjige rođenih ili rodni list studenta iz kojeg je vidljivo da je jedan roditelj nepoznat ili za studente državljane RH se podaci preuzimaju iz Državne matice

- za nestalog roditelja - potvrda Ministarstva unutarnjih poslova o statusu nestale osobe

2. Studenti čiji su roditelji razvedeni (uključujući i djecu iz izvanbračnih zajednica), a preminuo je onaj kome su bili sudski dodijeljeni ili s kojim su živjeli

Dužni su predati sljedeće dokumente:

- obrazacA (web prijavu) i obrazac B (vidjeti vrstu studija na obrascu)

- kopiju osobne iskaznice

- sudsku odluku o rastavi braka, odnosno sudsku odluku o dodjeli skrbništva ili izjava studenta ovjerena kod javnog bilježnika za djecu iz izvanbračnih zajednica

- za umrlog roditelja - smrtni list ili za roditelje državljane RH za koje u prijavnom obrascu upisan OIB se podaci preuzimaju iz Državne matice

3. Studenti koji imaju status osobe koja je pod skrbništvom ili je kao dijete bila pod skrbništvom ili joj je priznato pravo na socijalnu uslugu smještaja ili joj je kao djetetu bilo priznato pravo na socijalnu uslugu smještaja na temelju propisa iz područja socijalne skrbi

Dužni su priložiti sljedeće dokumente:

- obrazac A (web prijavu) i obrazac B (vidjeti vrstu studija na obrascu)

- kopiju osobne iskaznice

- rješenje ili potvrdu o priznavanju prava na socijalnu uslugu smještaja koju izdaje nadležna ustanova iz područja socijalne skrbi

4. Studenti s invaliditetom 1. grupe, uključujući i studente s invaliditetom 1. grupe upisane na doktorski studij

Dužni su priložiti sljedeće dokumente:

- obrazac A (web prijavu) i obrazac B (vidjeti vrstu studija na obrascu)

- kopiju osobne iskaznice

- potvrdu o upisu u Registar osoba s invaliditetom koja sadrži postotak utvrđenog oštećenja organizma ili stupanj oštećenja funkcionalnih sposobnosti, a koju izdaje Hrvatski zavod za javno zdravstvo

*Studenti koji ostvaruju pravo na subvencionirani smještaj u studentskim domovima na temelju uvjeta određenih od točke 1. do točke 4., mogu to pravo ostvarivati* ***i od 16. srpnja do 31. kolovoza****.*

**V. UVJETI I DOKUMENTI ZA OSTVARIVANJE DODATNIH BODOVA**

1. Studenti koji su upisani u drugu godinu studija, a u prethodnim godinama ostvarili su najmanje 55 ECTS bodova

2. Studenti koji su upisani u treću godinu studiranja, a u prethodnima godinama studiranja su ostvarili u prosjeku najmanje 55 ECTS bodova

3. Studenti koji su upisani u četvrtu godinu studiranja, a u prethodnim godinama studiranja su ostvarili u prosjeku najmanje 55 ECTS bodova

4. Studenti koji su upisani u petu godinu studiranja, a u prethodnim godinama studiranja su ostvarili u prosjeku najmanje 55 ECTS bodova

5. Studenti koji su upisani u šestu godinu studiranja, a u prethodnim godinama studiranja su ostvarili u prosjeku najmanje 55 ECTS bodova

6. Studenti koji će u akademskoj godini (za koju se raspisuje natječaj) upisati prvi put prvu godinu sveučilišnog diplomskog studija ili stručno diplomskog studija ostvaruju bodove kao i studenti iz stavaka 2. i 3. ovisno o propisanom trajanju prethodno završenoga studija.

7. Studenti koji su završili sveučilišni preddiplomski ili stručni preddiplomski studij s propisanim trajanjem od 3,5 godine i koji će u akademskoj godini (za koju se raspisuje natječaj) u statusu redovitog studenta upisati prvi put prvu godinu ili su u tekućoj akademskoj godini upisani u prvi semestar sveučilišnog diplomskog ili stručnog diplomskog studija, ostvaruju bodove kao i studenti iz stavka 3.

8. Studenti koji su u tekućoj akademskoj godini upisani u prvu ili drugu godinu sveučilišnog diplomskog studija i prvu ili stručnog diplomskog studija, ostvaruju bodove kao i studenti iz stavaka 3. i 4. ovisno o broju godina studiranja na svim razinama studija, uključujući i tekuću akademsku godinu.

*Studenti iz stavaka 1. do 8. koji ispunjavaju uvjete iz ovoga članka mogu ostvariti bodove samo prema jednoj osnovi**iz navedenih stavaka.*

9. Studenti koji u tekućoj akademskoj godini ostvare 58 ili više ECTS bodova uključujući i ECTS bodove za završni rad na sveučilišnom prijediplomskom ili stručnom prijediplomskom studiju zaključno do dana prijave na natječaj, a u prethodnim godinama studiranja su ostvarili u prosjeku najmanje 55 ECTS bodova na svim razinama.

10. Studenti koji prvi put upisuju prvu godinu studija na prijediplomskoj razini ili stručni kratki studij (BRUCOŠI), a položili su ispite obveznoga dijela državne mature na višoj razini te postigli rezultat u ukupnome postotku od 80% i više

 - trebaju **dati suglasnost za preuzimanje podataka iz e-Matice**

11. Studenti koji prvi put upisuju prvu godinu studija (BRUCOŠI), a osvojili su neku od državnih nagrada na službenim natjecanjima iz područja koja su vezana uz nastavni program (jedno od prvih triju mjesta) tijekom srednjoškolskog obrazovanja

 - podnose **presliku potvrde o dodjeli nagrade**.

12. Studenti koji prvi put upisuju prvu godinu studija, a osvojili su neku od međunarodnih nagrada iz područja koja su vezana uz nastavni program (jedno od prvih triju mjesta) tijekom srednjoškolskog obrazovanja.

 - obvezni su to dokumentirati **uvjerenjem ustanove koja je dodijelila nagradu**.

*Studenti koji ostvaruju bodove na temelju stavka 11. i 12. (državne ili međunarodne nagrade) mogu bodove ostvariti samo po jednoj osnovi i za samo jednu državnu ili međunarodnu nagradu.*

13. Studenti dobitnici Rektorove nagrade (ne uključujući posebne Rektorove nagrade i priznanja)

 - obvezni su to dokumentirati **uvjerenjem** ustanove koja je dodijelila nagradu

14. Studenti dobitnici Dekanove nagrade (ne uključujući posebne Dekanove nagrade i priznanja visokih učilišta)

 - podnose **presliku potvrde**

15. Studenti dobitnici Pročelnikove nagrade (nisu uključene posebne Pročelnikove nagrade i priznanja visokih učilišta)u slučaju veleučilišnih i sveučilišnih odjela kao ustrojstvenih jedinica visokih učilišta

 - obvezni su to dokumentirati **uvjerenjem ustanove** koja je dodijelila nagradu

*Studenti koji ostvaruju bodove na temelju stavaka 13., 14. i 15. (Rektorove, Dekanove ili Pročelnikove nagrade) mogu bodove iskoristiti samo po jednoj osnovi te za pojedinačnu nagradu samo jedanput tijekom studija.*

16. Studenti koji su upisani na studij kojim se stječe visokoobrazovna kvalifikacija za zvanja koja su definirana kao deficitarna zanimanja na državnoj razini i nalaze se u prvih 10 na listi deficitarnih studija Hrvatskoga zavoda za zapošljavanje

 - podnose **potvrdu visokog učilišta** o upisu na studijski program

**Deficitarna zanimanja** prema podacima HZZ za akademsku godinu 2023./2024. su:

 1) Medicina

 2) Farmacija

 3) Računarstvo

 4) Elektrotehnika

 5) Strojarstvo

 6) Građevinarstvo

 7) Matematika

 8) Fizika

 9) Logopedija

 10) Rehabilitacija

17. Studenti kojima je jedan roditelj preminuo, nestao ili nepoznat

 - za umrlog roditelja – trebaju dostaviti smrtni list ili za roditelje državljane RH za koje je u prijavnom obrascu upisan OIB, podaci se preuzimaju iz Državne matice

 - za nepoznatog roditelja - trebaju dostaviti izvod iz matične knjige rođenih ili rodni list studenta iz kojeg je vidljivo da je jedan roditelj nepoznat ili za studente državljane RH se podaci preuzimaju iz Državne matice

 - za nestalog roditelja - trebaju dostaviti potvrdu Ministarstva unutarnjih poslova o statusu nestale osobe

18. Studenti razvedenih roditelja (uključujući i djecu iz izvanbračnih zajednica), a koji žive u kućanstvu samo s jednim roditeljem

 - trebaju priložiti sudsku odluka o rastavi braka ili izjava studenata o prestanku izvanbračne zajednice ovjerena kod javnog bilježnika

*Studenti koji ispunjavaju uvjete iz stavka 17. i 18. (kojima je jedan roditelj preminuo, nestao ili nepoznat, kojima su roditelji razvedeni ili su rođeni u izvanbračnoj zajednici) mogu ostvariti bodove samo po jednoj osnovi iz navedenih stavaka.*

19. Studenti koji imaju brata ili sestru predškolske dobi ili sustavu redovitoga osnovnoškolskog, srednjoškolskog i visokog obrazovanja u akademskoj godini za koju se raspisuje natječaj uz uvjet da žive u kućanstvu

Za svakog brata ili sestru trebaju priložiti:

 - trebaju priložiti rodni list ili potvrdu ustanove za predškolski odgoj za brata ili sestru predškolske dobi

 - preuzimanje podataka iz e-Matice ili ISSP-a

Studenti koji imaju brata ili sestru koji će upisati srednju školu ili početi studirati u školskoj odnosno akademskoj godini 2023./24. uz uvjet da žive u kućanstvu

Za svakog brata ili sestru trebaju priložiti:

 - potvrdu osnovne škole, srednje škole, odnosno visokog učilišta o upisu u tekuću školsku ili akademsku godinu za brata ili sestru koji su u sustavu redovitog obrazovanja

20. Student čiji je brat ili sestra korisnik prava na doplatak za pomoć i njegu ili prava na osobnu invalidninu na temelju propisa iz područja socijalne skrbi

 - status dokazuje rješenjem o ostvarivanju prava na osobnu invalidninu, odnosno rješenje o ostvarivanju prava na doplatak za pomoć i njegu koje izdaje nadležna ustanova iz područja socijalne skrbi

*Studenti koji ispunjavaju uvjete iz stavaka 19. i 20. mogu ostvariti bodove samo po jednoj osnovi iz navedenih stavaka za svakog brata ili sestru.*

21. Studenti koji imaju jednog ili oba roditelja s tjelesnim oštećenjem od 100% (osim tjelesnog oštećenja iz Domovinskog rata)

 - trebaju priložiti potvrdu o upisu u Registar osoba s invaliditetom koja sadrži postotak utvrđenog oštećenja organizma ili stupanj oštećenja funkcionalnih sposobnosti, a koju izdaje Hrvatski zavod za javno zdravstvo

22. Studenti s invaliditetom 2. grupe

 - trebaju priložiti potvrdu o upisu u Registar osoba s invaliditetom koja sadrži postotak utvrđenog oštećenja organizma ili stupanj oštećenja funkcionalnih sposobnosti, a koju izdaje Hrvatski zavod za javno zdravstvo

23. Student koji je korisnik ili čiji su roditelji korisnici prava na zajamčenu minimalnu naknadu na temelju propisa iz područja socijalne skrbi ili prava na novčanu naknadu za nezaposlene hrvatske branitelje iz Domovinskoga rata i članove njihovih obitelji prema propisu kojim se uređuju prava hrvatskih branitelja iz Domovinskoga rata i članova njihovih obitelji ili prava na novčanu naknadu za civilne stradalnike iz Domovinskoga rata prema propisu kojim se uređuju prava civilnih stradalnika iz Domovinskoga rata ili novčane egzistencijalne naknade razvojačenim braniteljima koji su pripadnici Hrvatskog vijeća obrane ostvaruju na temelju propisa kojima se uređuju prava branitelja u Bosni i Hercegovini

 - trebaju priložiti potvrdu ili rješenje o priznatom pravu na naknadu za nezaposlene hrvatske branitelje iz Domovinskog rata i članove njihovih obitelji, potvrda ili rješenje o novčanoj naknadi za civilne stradalnike iz Domovinskog rata koje izdaje nadležno upravno tijelo županije, odnosno Grada Zagreba

 - trebaju priložiti rješenje o priznatom pravu na novčanu egzistencijalnu naknadu razvojačenim braniteljima koje izdaje nadležno tijelo Federalnog ministarstva za pitanja branitelja i invalida Domovinskog rata

24. Studenti pod međunarodnom i privremenom zaštitom u skladu s propisima koji reguliraju prava osoba pod međunarodnom i privremenom zaštitom

 - trebaju priložiti potvrdu o statusu osobe s pravom na azil ili korisnika supsidijarne zaštite u skladu s propisima koji reguliraju prava osoba pod međunarodnom i privremenom zaštitom koju izdaje Ministarstvo unutarnjih poslova

25. Student koji je roditelj

 - treba priložiti rodni list djeteta - ili preuzimanje podataka iz Državne matice

26. Student čiji ukupni prosječni mjesečni prihod po članu kućanstva u prethodnoj kalendarskoj godini iznosi:

– 120,00 EUR ili manje

– od 120,01 EUR do 160,00 EUR

– od 160,01 EUR do 200,00 EUR,

– od 200,01 EUR do 240,00 EUR

– od 240,01 EUR do 280,00 EUR

– od 280,01 EUR do 320,00 EUR

– od 320,01 EUR do 360,00 EUR

– od 360,01 EUR do 400,00 EUR

– od 400,01 EUR do 100 % proračunske osnovice (441,44 EUR).

Svi studenti trebaju dati suglasnost za pristup podacima iz sustava EDIP (Porezna uprava).

Studenti koji imaju prebivalište izvan RH, **osim suglasnosti za pristup podacima iz sustava EDIP** (Porezna uprava), **trebaju priložiti i**:

 - potvrde nadležne Porezne uprave o visini dohotka za 2022. godinu, za sve članove zajedničke obitelji, uključujući maloljetnu braću i sestre, te studenta kao podnositelja zahtjeva za smještaj u studentski dom,

 - potvrde o visini ukupno isplaćene obiteljske mirovine nadležne ustanove za mirovinsko osiguranje za 2022. godinu (za sve članove zajedničke obitelji koji su u mirovini),

 - kopije osobnih iskaznica svih članova zajedničkog kućanstva koji su prijavljeni na istoj adresi

Studenti čiji članovi kućanstva nemaju OIB dužni su dostaviti vlastoručno potpisanu i ovjerenu izjavu s popisom članova kućanstva koji nemaju OIB.

 *Ako student ostvari bodove po točki 23., ne može ih ostvariti po točki 26. ovoga natječaja.*

Bodovi prema posebnim propisima za studente koji ne ostvaruju izravno pravo na subvencionirano stanovanje sukladno čl. 17. Pravilnika:

27. Studenti, djeca smrtno stradaloga branitelja iz Domovinskoga rata i pripadnika HVO-a, djeca nestaloga hrvatskog branitelja iz Domovinskoga rata i pripadnika HVO-a, djeca HRVI-ja iz Domovinskoga rata i pripadnika HVO-a kojem je priznat status ratnoga vojnog invalida prema pravomoćnom rješenju nadležnoga tijela Bosne i Hercegovine te studenti, djeca hrvatskih branitelja iz Domovinskoga rata i pripadnika HVO-a koji su u obrani suvereniteta sudjelovali najmanje 100 dana u borbenome sektoru

 - trebaju priložiti rješenje ili potvrdu o priznatom statusu nadležnoga upravnog tijela županije, odnosno Grada Zagreba, odnosno za pripadnike HVO-a rješenje Federalnog ministarstva za pitanja branitelja i invalida Domovinskog rata.

28. Studenti, djeca civilnoga invalida iz Domovinskoga rata sa 100 %-tnim oštećenjem organizma i studenti djeca civilne osobe poginule, umrle ili nestale u Domovinskom ratu

 - trebaju priložiti rješenje ili potvrdu o priznatom statusu nadležnoga upravnog tijela županije, odnosno Grada Zagreba

29. Studenti, djeca osoba poginulih, umrlih ili nestalih pod okolnostima iz članka 6., 7. i 8. Zakona o zaštiti vojnih i civilnih invalida rata, djeca civilnih invalida rata čije je oštećenje organizma nastalo pod okolnostima iz članka 8. ovoga Zakona i djeca mirnodopskih vojnih i civilnih invalida rata I. skupine sa 100 % oštećenja organizma ako im mjesečna primanja po članu ne prelaze 60% proračunske osnovice.

 - trebaju priložiti rješenje ili potvrdu o priznatom statusu nadležnoga upravnog tijela županije, odnosno Grada Zagreba

30. Studenti, djeca smrtno stradalih osoba iz članka 107. Zakona o protuminskom djelovanju (pirotehničari i inspektori Ministarstva), čija je smrt nastala zbog ozljede na radu za vrijeme obavljanja poslova iz članka 107. ovoga Zakona, ako im mjesečni prihodi po članu kućanstva ne prelaze 60% proračunske osnovice

 - trebaju priložiti dokaz o priznatom statusu Ministarstva unutarnjih poslova

31. Studenti, djeca stradalih osoba I. i II. skupine iz članka 110. Zakona o protuminskom djelovanju (osoba s invaliditetom koja ima 100% oštećenje organizma).

 - trebaju priložiti dokaz o priznatom statusu Ministarstva unutarnjih poslova

*Uvjeti i način bodovanja, opisani su u Pravilniku o uvjetima i načinu ostvarivanja prava redovitih studenata na subvencionirano stanovanje, koji je objavljen na web stranici* [*http://www.stucos.unios.hr*](http://www.stucos.unios.hr)*.*

**VI. REZULTATI NATJEČAJA I PRIGOVORI**

**REZULTATI NATJEČAJA**

Privremene rang-liste bit će objavljene do 11.08.2023. na oglasnim pločama Studentskog centra u Osijeku, Istarska 5; Studentskog doma IGK te na internet stranicama Studentskog centra u Osijeku <http://www.stucos.unios.hr>

**PRIGOVOR**

Prigovor na privremenu rang-listu upućuje se u roku **od 8 dana od objave rezultata** Povjerenstvu za rješavanje prigovora, Studentski dom IGK, Ivana Gorana Kovačića 4, 31000 Osijek, **isključivo poštom preporučeno** s naznakom – POVJERENSTVO ZA RJEŠAVANJE PRIGOVORA.

Prigovor se upućuje ukoliko je došlo do pogreške u bodovanju dokumentacije poslane na natječaj, a **dodatna dokumentacija poslana u roku za prigovor neće biti uvažena.**

----

Studentski centar u Osijeku provoditi će postupak raspodjele mjesta u skladu s propisima općeg upravnog postupka, uključujući provjeru vjerodostojnosti isprava koje služe za utvrđivanje prava.

Podnošenjem prijave i dokumenata na natječaj, student prihvaća navedene naputke.

Studentski centar u Osijeku će po službenoj dužnosti pribaviti podatke iz državnih matica (matica rođenih i matica umrlih) pristupom web aplikaciji "Uvid u osobna stanja građana". Pristup i korištenje predmetnih osobnih podataka obavit će se sukladno pozitivnim propisima o zaštiti osobnih podataka. Uvid po službenoj dužnosti moguć je samo za osobe upisane u matične knjige u RH.

Za osobe koje nisu upisane u matične knjige RH potrebno je dostaviti dokumente navedene u uvjetima natječaja.

Studentski centar u Osijeku, temeljem suglasnosti koju student daje u prijavi na natječaj, preuzima i provjerava podatke o studentu i članovima njegove obitelji iz sustava EDIP (Porezna uprava) i e-Matica radi ostvarivanja prava na subvencionirano stanovanje prema Pravilniku o uvjetima i načinu ostvarivanja prava redovitih studenata na subvencionirano stanovanje.

Tekst natječaja, Pravilnik o uvjetima i načinu ostvarivanja prava redovitih studenata na subvencionirano stanovanje i Odluku o iznosu subvencije i kvoti za subvencionirano stanovanje u ak. god. 2023./2024. možete pronaći i na web stranici Studentskog centra [www.stucos.hr](http://www.stucos.hr).